CENTEL ลุ้นนักท่องเที่ยวปีนี้ทะลุ 10 ล้านคน จับตา Q4 “เทิร์นอะราวด์”
CENTEL ลุ้นนักท่องเที่ยวปีนี้ทะลุ 10 ล้านคน จับตาผลงานไตรมาส 4/65 "เทิร์นอะราวด์" ดันกำไรปี 65 แตะ 307 ล้าน แนะซื้อเป้า 52 บาท
CENTEL ลุ้นนักท่องเที่ยวปีนี้ทะลุ 10 ล้านคน จับตาผลงานไตรมาส 4/65 "เทิร์นอะราวด์"ดันกำไรปี 65 แตะ 307 ล้าน แนะซื้อเป้า 52 บาท
17 พ.ย. 2565

บล.ดาโอ ระบุในบทวิเคราะห์วันนี้(16 พ.ย.65) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL แนะนำราคาเป้าหมาย 52.00 บาท โดยนักท่องเที่ยวปี 2565  มีโอกาสทะลุเป้า 10 ล้านคน กลุ่มท่องเที่ยวฟื้นแรง CENTEL ลอยลำคาดกำไรไตรมาส 4/2565 Turnaround ล่าสุดผลงานงวด 9 เดือนปี 2565 ขาดทุนเล็กน้อยเพียง 99.69 ล้านบาท
โดย Occ. Rate และ RevPAR ของ โรงแรมฟื้นตัวต่อเนื่อง ธุรกิจอาหาร SSSG โตต่อเนื่องโดยไตรมาส 3/2565 โต 43% เทียบช่วงเดียวกันของปีก่อน ส่วนไตรมาส 4/2565 และไตรมาส 1/2566 คือ High Season แนวโน้มกำไรจะดีต่อเนื่อง
ทั้งนี้ได้ประเมินกำไรสุทธิปี 2565 แตะ 307 ล้านบาท พลิกจากขาดทุนในปี 2564  และปี 2566 อยู่ที่ 1.4 พันล้านบาท โต 369% เทียบช่วงเดียวกันของปีก่อน